Ford Courier

The Ford Courier name haes been uised on a variety o Ford automobiles syne 1952.

 North Americae (1952–1960) 

This wis a commercial model based on Ford's full-size stationwagon line. Its model code wis designatit 78A.

Frae 1952 tae 1956 access tae the rear storage aurie wis throu a unique door hinged on the side. For 1957 an 1958, the rear access door wis a combination o the lift gate an tailgate bein connectit wi twa connectin struts. This design meant that the rear door back gless haed tae be dividit intae three sections, twa ooter curved portions an a centre piece.

In 1959 aw Couriers teuk on the windaed body style vera seemilar tae the Tudor Ranch Wagons an thair model code wis re-designatit as 59E. The last year for the passenger caur based Courier wad be 1960 when it wad remain a commercial wagon.

 Internaitional (1971–2006) 

Variants o the Mazda B-Series pickup wur mercatit as the Ford Courier in various kintras frae 1971 tae 2006.


 Europe (1991–2002) 

A Ford Courier Van based on the Ford Fiesta wis launcht in Europe in 1991. Based on the Mark III Fiesta platform, it wis an aa produced in the 1995 Mark IV version. It wis replaced in 2002 bi the Ford Transit Connect.

 Brazil (1998–present) 

The name wis an aa applee'd tae a sma pickup truck o seemilar layoot produced bi Ford in Brazil an exportit tae kintras sic as Mexico.Ford Courier page at www.ford.com.mx It is based on the 1998 model o the Ford Fiesta. While its frontal treatment is the same as the Sooth African biggit Fiesta based Ford Bantam "bakkie" pickup, it haes a completely different load box.

Its load capacity is 700 kg (1,543 lb). Till 1999 the Courier uised the Endura 1.3-liter ingine an the Zetec-SE 1.4 16v ingine. The Mk IV 1.4 16v Zetec-SE haes a tap speed o 170 km/h (106 mph) an can accelerate frae 0–100 km/h (0–62 mph) in 12s. Syne 2000 baith ingines wur replaced bi the Zetec Rocam 1.6-liter. The Mk V 1.6 model haes tap speed o 180 km/h (112 mph) an can accelerate frae 0–100 km/h in 10 seconds.

 References 

Courier
Category:Pickup trucks
Category:Vehicles introduced in 1972